# **Lokale vedtekter Apeltun Skolefritidsordning**

## **Forankring og hjemmel**

Lokale vedtekter er forankret i” Vedtekter for skolefritidsordninger i Bergen kommune”, revidert 28.04.2021. Vedtektene har hjemmel i opplæringsloven **§ 4-5.*Skolefritidsordning***.

[Vedtekter for Bergen kommunes skolefritidsordninger](https://www.bergen.kommune.no/styrende-dokument/SD-19-159/filer)

## **Formål**

Skolefritidsordningene er et frivillig aktivitets- og omsorgstilbud før og etter skoletid for elever på 1. – 4. trinn og for elever med særskilte behov på 5. – 7. trinn.

## **Ledelse**

Rektor har det overordnede faglige og administrative ansvaret for SFO. Avdelingsleder for SFO har ansvaret for den daglige driften. Avdelingsleder for SFO har handlefrihet som samsvarer med de rammer og føringer som gjelder for planlegging og gjennomføring av den daglige driften. Avdelingsleder for SFO er en del av skolens lederteam og skal delta i den lederopplæring som er relevant for stillingen.

## **Organisering og bemanning**

Bemanningen i SFO styres av det tildelte budsjettet og den til enhver tid gjeldende bemanningsnøkkel. Rektor er ansvarlig for at bemanningen er forsvarlig slik at sikkerhet til enhver tid ivaretas.

## **Åpningstider**

Årlig åpningstid: Skolefritidsordningen er åpen alle virkedager, 11 måneder i året, med unntak av fem planleggingsdager, julaften og nyttårsaften. Virkedag betegnes her som mandag til fredag. SFO er stengt i juli måned.

## **Plasstyper og åpningstider**

|  |  |  |
| --- | --- | --- |
| **Plasstype** | **Skoledager** | **Langdager** |
| **Helpass** | 07.30-16.30 | 07.30-16.30 |
| **Morgenplass** | 07.30 til skolestart | Kan IKKE benyttes langdager |
| **Redusert alternativ 1** | Skoleslutt til 15.30 | 09.00-14.30  Alle langdager |
| **Redusert alternativ 2** | 07.30-14.30 | 09.00-14.30  Alle langdager |
| **Redusert alternativ 3** | Kan disponere 07.30- 16.30 tre dager i uken på skoledager | 07.30-16.30  (60% av 33 dager) |

## **Søknad / oppsigelse / endring**

Hovedopptak foregår om våren forut for nytt skoleår. Fortløpende opptak kan skje gjennom hele året.

Oppsigelse og endring av plasstype skal skje elektronisk – det er en måneds oppsigelse fra den 1. i påfølgende måned.

Ved oppsigelse etter 1. april, må det betales til og med juni måned.

<https://www.bergen.kommune.no/innbyggerhjelpen/barnehage-og-skole/grunnskole/skolefritidsordning/skolefritidsordning-sfo>

## **Planleggingsdager SFO/ Ferie og fridager**

Planleggingsdagene følger kommunal skolerute, eventuelle endringer må vedtas i **samarbeidsutvalget.**

**SFO er stengt pga. planleggingsdager følgende dager:**

* 14. august
* 1. november
* 31. januar 2025
* mai
* 30. mai

**Langdager – skolefrie dager**

* August langdager 1 - 13. august
* Høst Langdager 07. - 11. oktober
* Langdag 31. oktober. Skolen stengt pga. avspasering etter Uganda Markedet lørdag **26. oktober\***
* Jul langdager 23. desember, 27. desember og 30.desember
* Vinter Langdager 24. – 28. februar
* Påske Langdager 14. - 16. april (onsdag stenges kl 12).
* Juni langdager 23. - 27. juni

\*31. oktober vil skolen være stengt grunnet avspasering etter Uganda-markedet, men SFO vil holde åpent for alle elever, både de som har fast plass og de som ikke har det. Elever som vanligvis ikke benytter SFO, kan delta denne dagen fra 08:30 til 13:00, mens elever med fast plass kan benytte SFO som vanlig, med bindende påmelding for alle.

## **Leke- og oppholdsareal - inne og ute**

SFO benytter lokaler i sambruk med skolen.

SFO bruker i hverdagen basene til 1., 2., 3., og 4. trinn.

SFO har egne leker, spill og formingsmateriell. Men benytter også utstyr som brukes i sambruk med skolen.

Apeltun skole har store uteområder som SFO disponerer. SFO benytter også naturområdene utenfor skole.

## **Bemanning**

Bemanningen i SFO styres av det tildelte budsjettet og den til enhver tid gjeldende bemanningsnøkkel. Rektor er ansvarlig for at bemanningen er forsvarlig slik at sikkerhet til enhver tid ivaretas.

Alle ansatte har fått opplæring i våre rutiner og har skrevet under på taushetsplikt.

## **Mattilbud**

På Apeltun kan foreldrene abonnere på smøremåltid i skole/SFO tiden. På SFO har vi derfor valgt en variert varm eller kald meny bestående av bl.a. frukt, grønnsaker, fisk, kjøtt, yoghurt og gryn. Vi benytter denne arenaen til å lære barna om kosthold og helse.

## **Mislighold av åpningstidene**

Ved for sen henting blir foresatte gjort muntlig oppmerksom på åpningstidene. Foresatte og en fra SFO skal skrive under på at barnet er for sent hentet, der klokkeslett og dato er med. Ved gjentagelse blir det sendt ut skriftlig advarsel. Ved ytterligere brudd på åpningstidene vil det bli innkalt til en samtale med rektor/avdelingsleder SFO.

Dette gjelder også for elever som har redusert plass til 14:30/15:30

## **Samarbeidsforhold**

Daglig kontakt mellom hjem og SFO skjer hovedsakelig gjennom VIGILO. Mail og/eller telefon kan også benyttes.

Avdelingsleder SFO har møte- og talerett i samarbeidsutvalget ved skolen i saker som gjelder skolefritidsordningen.

Samarbeidsutvalget ved den enkelte skole skal behandle og fastsette egne lokale vedtekter for skolefritidsordningen (jfr. § 11 - Vedtekter for Bergen kommunes skolefritidsordninger).

SFO og skole samarbeider tett om forhold rundt elevenes trivsel.

Vedtatt i samarbeidsutvalget ved Apeltun skole: 01/10/2024.